2 Dikoronika 27 | Beibele Inthaneteng | Phetolelo ya Lefase le Lefsa
2 Dikoronika 27:1-9
27 Jothama+ o be a na le nywaga e masomepedi-hlano ge a thoma go buša, gomme o bušitše Jerusalema ka nywaga e lesometshela. Leina la mmagwe e be e le Jerusha+ morwedi wa Tsadoko. 2 O ile a dira tše di lokilego mahlong a Jehofa,+ go ya ka tšohle tšeo Usia tatagwe a di dirilego.+ Ga se a ka a šwahlela mo go sa swanelago ka tempeleng ya Jehofa.+ Eupša setšhaba se be se sa dutše se senya.+ 3 Yena o agile kgoro ya ka godimo+ ya ntlo ya Jehofa, a aga kudu morakong wa Ofele.+ 4 A aga metse+ dithabeng tša Juda+ gomme kua dikgweng+ a aga mafelo a šireleditšwego+ le ditora.+ 5 O ile a lwa le kgoši ya bana ba Amoni+ a e fenya, moo e lego gore bana ba Amoni ngwageng woo ba ile ba mo nea ditalente* tše lekgolo tša silifera, korong ya tekanyo ya dipitša* tše dikete tše lesome (10 000)+ le garase*+ ya tekanyo ya dipitša tše dikete tše lesome (10 000).+ Ke tšona tšeo bana ba Amoni ba mo lefilego ka tšona, ba ba ba dira bjalo le ngwageng wa bobedi le wa boraro.+ 6 Ka gona Jothama a imatlafatša, ka gobane o ile a lokiša ditsela tša gagwe pele ga Jehofa Modimo wa gagwe.+ 7 Ge e le ditaba ka moka tša Jothama+ gotee le tša mabapi le dintwa tša gagwe le ditsela tša gagwe, šidile di ngwadilwe ka Pukung+ ya Dikgoši tša Isiraele le tša Juda. 8 Yena o be a na le nywaga e masomepedi-hlano ge a thoma go buša, gomme o bušitše Jerusalema ka nywaga e lesometshela.+ 9 Mafelelong Jothama a robala le borakgolokhukhu+ ba gagwe, gomme ba mmolokela Motseng wa Dafida.+ Ahasi+ morwa wa gagwe a buša legatong la gagwe.
2 Dikoronika 27